**3.ҮЙЛ АЖИЛЛАГААНЫ ТАЙЛАН, МЭДЭЭЛЭЛ**

*МАЯГТ №-8**ЖИЛИЙН /ХАГАС ЖИЛИЙН/ ҮЙЛ АЖИЛЛАГААНЫ ТАЙЛАН*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. ***Компанийн бизнесийн үйл ажиллагааны талаарх мэдээлэл***   Үйл ажиллагааны талаар:  Компанийн түрээсийн орлогыг нэмэгдүүлэх, дэлгүүрийн барилгын сэргээн босголт, шинэчлэлтийн ажлыг богино хугацаанд чанартай гүйцэтгүүлэх, өдөр тутмын ашиглалтын зардлыг хэмнэн ажиллахад анхааран ажиллаж байгаагаа Гүйцэтгэх удирдлага ТУЗ-ийн хурлуудад байнга танилцуулж байсан .  “Улсын их дэлгүүр” ХК нь 2020 онд нийт 3,203.9 сая төгрөгийн орлоготой 4,950,4 сая төгрөгийн үйл ажиллагааны зардал гаргаж ажиллaсан.  Дэлхий нийтэд тархаад байгаа цар тахалын улмаас хөл хорио тогтоосон болон 2020 оны 6 дугаар сард Улсын их дэлгүүрийн барилгад гал гарсан нөхцөл байдлаас үүдэн үйл ажиллагаа хэсэнчлэн зогссонтой холбоотойгоор түрээслэгчдэд нийт 2,628.1 сая төгрөгийн түрээсийн хөнгөлөлт үзүүллээ.  Компани нь татвараа үнэн зөв тодорхойлж, төлөх, тайлагнах үүргээ нэр төртэй биелүүлж, нийгмийн хариуцлагаа үлгэр жишээ ухамсарлаж, эх орныхоо бүтээн байгуулалт, хөгжил цэцэглэлтэнд бодитой хувь нэмэр оруулсаар ирсэн. “Улсын их дэлгүүр” ХК нь 2020 онд улсын төсөвт 275.6 сая төгрөгийн татвар төлжээ.  Улсын их дэлгүүрийн барилгын сэргээн босголт, шинэчлэлтийн ажил болон ашиглалт үйлчилгээний талаар:  Улсын их дэлгүүрийн барилгад 2020 оны 6 дугаар сарын 07-ны өдөр гал гарсан хэрэгт холбогдох байгууллагуудаас үзлэг, мөрдөн шалгах ажиллагаа хуулийн дагуу явагдсан ба шүүхийн шийдвэр эцэслэн гарч шийдэгдээгүй байна. Галын аюулын улмаас их хэмжээний хохирол учирсан бөгөөд “Улсын их дэлгүүр” ХК нь хүн хүчний болон техник тоног төхөөрөмжийн хувьд энэхүү хохирлыг даван туулах бололцоогүй учир “Номин Холдинг” ХХК болон түүний хамаарал бүхий компаниудын бүх талын дэмжлэг тусламжтайгаар хохирлыг арилгах, барилгыг сэргээн босгох, шинэчлэх ажлыг хийж байна.  Бид хугацаа алдалгүйгээр Улсын их дэлгүүрийн барилгын суурийн даац, бүтээцийн даац нь хэдэн давхар хүртэлх барилгыг тэсвэрлэх чадалтай байгаа эсэхийг тодорхойлох, тухайн тэсвэржилт нь холбогдох хууль тогтоомж, барилгын норм ба дүрэм, стандартад нийцсэн эсэх, цаашид барилгыг үргэлжлүүлэн барих боломжтой эсэхийг тодорхойлуулахаар Барилгын тухай хуулийн 4.1.29-д заасан зөвлөх үйлчилгээ үзүүлэх эрх бүхий, тухайн чиглэлээр мэргэшсэн, өндөр ур чадвартай, мэргэжлийн байгууллагыг сонгож үнэлэлт дүгнэлт гаргуулан, оношлогоо хийлгэж, барилгын засварын ажлыг эхлүүлж чадсан.  Хэдийгээр дэлхий нийтийг хамарсан цар тахлын улмаас үүссэн хүндрэл бэрхшээл их байгаа боловч барилгын сэргээн босголтын ажил цаг хугацаандаа төлөвлөсний дагуу явагдаж байна.  Бид гүйцэтгэгч компаниудтай хамтран хамгаалалтын түр хашаа барьж, цамхагт кран суурилуулан, галд өртсөн хэсгийн барилгын хогийг буулгаж, инженерийн шугам сүлжээний засвар, дотор засалын ажлыг хийж 2020 оны 7 дугаар сарын 03-ний өдөр гэхэд Улсын их дэлгүүрийн 1 ба 2 дугаар давхарт үйл ажиллагааг хэвийн эхлүүлж чадсан.  Барилгын дам нуруу, багана, хучилтын хүчитгэл хийж, хүн тээврийн лифт, 1-6 дугаар давхрын урсдаг шатыг бүрэн засварлаж, ачааны лифтүүд болон цэвэр, бохир ус, цахилгаан, хөргөлт, салхивч агааржуулалтын шугам сүлжээг иж бүрэн шинэчлэн засварлаж, холбоо дохиолол хамгаалалт, камержуулалтыг бүрэн шинэчлэн ажиллаж байна.  Галын болзошгүй эрсдэлээс сэргийлж, дэлхийн стандартад нийцсэн галын дөлийг мэдэрж 0.6 м/па даралтаар 34 м радиусийн хүрээнд 12 м өндрөөс шүршдэг, 360 градус эргэдэг, 50 метрт мониторинг хийдэг гал унтраагч автомат буу 36 ширхэгийг суурилууллаа.  Улсын их дэлгүүрийн 3 болон 4 дүгээр давхрын засвар шинэчлэлтийн ажил 2021 оны 2 дугаар сард дуусаж үйл ажиллагаа хэвийн явагдаж байгаа бөгөөд 2021 оны 5 дугаар сард засвар шинэчлэлтийн ажлыг бүрэн дуусгахаар ажиллаж байна.   1. ***Удирдлагын талаарх мэдээлэл***   Тайлант хугацаанд “Улсын их дэлгүүр” ХК-ийн Төлөөлөн удирдах зөвлөлийн гишүүдээр Ш.Баярсайхан, Я.Наваан, С.Хосбаяр, А.Норсмаа, Б.Ариунжаргал, Б.Бямбаноров нар Төлөөлөн удирдах зөвлөлийн хараат бус гишүүдээр Д.Дашцэдэн, Ө.Үнэнбүрэн, Н.Батцацрал нар, ТУЗ-ийн нарийн бичгийн даргаар М.Өлзийбат, компанийн Гүйцэтгэх захирлаар С.Сайнбат, нягтлан бодогчоор Д.Чимгээ нар ажиллалаа.  Компанийн Төлөөлөн удирдах зөвлөл компанийн хэтийн төлөв, зорилтыг тодорхойлон, хууль, дүрэм, журамд заасан эрх үүргийнхээ хүрээнд компанийн үйл ажиллагааг удирдан чиглүүлж, түүний дэргэдэх хороод нь хорооны эрх мэдлийн хүрээнд ТУЗ-ийн болон Гүйцэтгэх удирдлагын үйл ажиллагаанд хяналт тавьж, Гүйцэтгэх удирдлага нь өдөр тутмын удирдлагаар ханган ажиллаж ирлээ.   1. ***Cанхүүгийн байдлын талаарх мэдээлэл***   Тус компани өнгөрсөн онд 2,628.1 сая төгрөгийн түрээсийн хөнгөлөлт үзүүлж, 3,203.9 сая төгрөгийн орлого олж, нийт 5,100.1 сая төгрөгийн зардал гаргасан байна.  Үйл ажиллагааны зардлыг бүтцээр нь ангилж үзвэл 1.7 хувь буюу 83.2 сая төгрөгийг хөдөлмөрийн зардал, 36.4 хувь буюу 1,803.2 сая төгрөгийг ашиглалтын зардал, 1.6 хувь буюу 79.4 сая төгрөгийг барилгын урсгал засварын зардал, 13.6 хувь буюу 675.4 сая төгрөгийг үндсэн хөрөнгийн элэгдлийн зардал, 39.0 хувь буюу 1,932.1 сая төгрөгийг зээлийн хүүгийн зардал, 2.9 хувь буюу 140.4 сая төгрөгийг үл хөдлөх хөрөнгийн болон газрын татвар, 4.8 хувь буюу 236.7 сая төгрөгийг бусад зардал эзэлж байна.  Өнгөрсөн оны жилийн эцсийн байдлаар нийт хөрөнгийн дүн 7,910.1 сая төгрөг, үүнээс эргэлтийн хөрөнгө 8.1 хувь буюу 640.4 сая төгрөг, эргэлтийн бус хөрөнгө 91.9 хувь буюу 7,269.7 сая төгрөгийг эзэлж байна. Эргэлтийн хөрөнгийн 74.9 хувь буюу 479.5 сая төгрөгийг мөнгө, авлага зэрэг түргэн хөрвөх хөрөнгө, 0.9 хувь буюу 5.9 сая төгрөгийг бараа материал, 24.2 хувь буюу 155.0 сая төгрөгийг урьдчилж гарсан зардал эзэлж байна. Эргэлтийн бус хөрөнгийн дийлэнх хувь болох 99.6 хувь буюу 13,516.5 (хуримтлагдсан элэгдэл нь 6,280.6 сая төгрөг) сая төгрөгийг үндсэн хөрөнгө болох барилга байгууламж, машин тоног төхөөрөмж, тавилга, эд хогшил, 0.4 хувь буюу 33.8 сая төгрөгийг урт хугацаат хөрөнгө оруулалт эзэлж байна.  Өр төлбөр ба эзэмшигчдийн өмчийн хувьд бусдад төлөх өр төлбөрийн хэмжээ 10,954.5 сая төгрөг, эзэмшигчдийн өмчийн дүн -3,044.4 сая төгрөг байна. Нийт өр төлбөрийн 90.0 хувь буюу 9,857.4 сая төгрөгийг зээл, зээлийн хүүгийн хуримтлагдсан өр эзэлдэг. Эзэмшигчдийн өмч оны эхэнд -1.148,1 сая төгрөг байснаас оны эцэст -3.044,4 сая төгрөг болсон байна.  “Улсын их дэлгүүр” ХК нь 2020 онд НӨАТатварт 126.8 сая төгрөг, үл хөдлөх хөрөнгийн албан татварт 126.3 сая төгрөг, ХХОАТатварт 2.3 сая төгрөг, НДШимтгэлд 6.1 сая төгрөг, газрын татварт 14.1 сая төгрөг нийт дүнгээрээ 275.6 сая төгрөгийг Улсын төвлөрсөн төсөвт төлсөн байна.   1. ***Хувьцаа эзэмшигчдийн талаарх мэдээлэл***  |  |  |  |  |  |  | | --- | --- | --- | --- | --- | --- | | д/д | Ангилал | Улсын нэр | Эцэг /эх/-ийн нэр | Нэр | Бүртгэсэн огноо | | 1 | Иргэн | Монгол | Шагдарсүрэн | Баярсайхан | 2008-04-03 | | 2 | Иргэн | Монгол | Рэнцэн | Содном | 2008-04-03 | | 3 | Иргэн | Монгол |  | Бусад гишүүд | 2008-04-03 | | 4 | Иргэн | Монгол | Шагдарсүрэн | Уламбаяр | 2008-04-03 | | 5 | Иргэн | Монгол | Амарбаяр | Шагдарсүрэн | 2008-04-03 | | 6 | Иргэн | Монгол | Шагдарсүрэн | Энхбаяр | 2008-04-03 |  1. ***Ногдол ашгийн талаарх мэдээлэл***   2020 оны үйл ажиллагааны ашгаас ногдол ашиг хуваарилахгүй байхаар шийдвэрлэсэн.   1. ***Бусад шаардлагатай мэдээлэл***   **Санамж:** Жилийн үйл ажиллагааны тайланд СЗХ-ны “[Үнэт цаас гаргагчийн мэдээллийн ил тод байдлын журам”](http://frc.mn/legal/detail?id=4790)-ын2.3-т заасан мэдээллийг дээрх дэд сэдвийн хүрээнд бүрэн оруулна. Харин хагас жилийн үйл ажиллагааны тайланд тус журмын 2.3.1.1-2.3.1.4, 2.3.2.1, 2.3.2.2, 2.3.3.1, 2.3.3.3, 2.3.3.5, 2.3.3.5, 2.3.4.1-2.3.4.3, 2.3.5.2-т заасан мэдээллүүдийг тусгах бөгөөд хөрөнгө оруулагч, хувьцаа эзэмшигчдэд шаардлагатай гэж үзсэн эдгээрээс бусад мэдээллийг тусгаж болно. |
|  |